Buitehof Kelder | LekkeSlaap
Buitehof Kelder is 'n bekoorlike selfsorg-eenheid op 'n plaas buite Robertson op die McGregor-pad.
Die eenheid beskik oor 2 slaapkamers wat elkeen 'n oopplan-badkamer met 'n stort, wasbak en toilet het. Die eerste slaapkamer het 'n koningingrootte-bed wat op versoek in in 2 enkelbeddens omskep kan word, en die tweede slaapkamer het 'n koninggrootte-bed.
Die leefarea is oopplan en die kombuis is toegerus met 'n yskassie, mikrogolfoond, breekware en eetgerei. In die sitarea is gemaklike rusbanke. Die eenheid het ook 2 stoepe en 'n braai-area met sitplek.
Robertson en McGregor bied fantastiese restaurante en 'n verskeidenheid wynplase langs die Breederivier.